徐暹

徐暹（），字進甫，又字晉甫，山東濟南府歷城縣人，民籍，明朝政治人物。

 生平 
弘治五年（1492年）壬子科山東鄉試第六十六名，弘治十五年（1502年）壬戌科進士第二甲第七十二名，授南京工科給事中。正德元年（1506年），因災異上言七事，并彈劾英國公張懋、尚書張昇等人，撤諸添註太監內官等事。正德二年因建言被廷杖除名《明武宗毅皇帝實錄卷之二十二》：正德二年閏正月，先是給事中艾洪等劾太監高鳳，並侄錦衣衛指揮高得林納賄謀升。有旨准鳳致仕，得林管事如舊。及大學士劉徤、謝遷之致仕也，給事中呂翀、劉茝又上疏乞留之。南京協同守備武靖伯趙承慶傳其奏稿，辦事官馮垚錄邸報往應天，府尹陸珩以之傳示諸司，於是兵部尚書林瀚聞之嘆息。南京給事中戴銑、李光翰、任惠、徐蕃、牧相、徐暹亦劾鳳、得林，又與南京御史薄彥徽、貢安甫、王蕃、葛浩、史良佐、李熙、任諾、姚學禮、張鳴鳳、陸昆、蔣欽、曹閔、黃昭道、王弘、蕭乾元等各具疏言健、遷 先朝元老，不宜輕去；又言上晏朝廢學，與六七內臣、新進佞幸游宴、馳騁、射獵等事。上大怒，差官校械系銑、彥徽等，下鎮撫司獄鞫之，而任諾、王蕃詭奏，事不與知，獄具，請法司擬罪，詞連承慶、瀚、珩、洪、翀、茝、垚，詔承慶、瀚、珩姑勿究，承慶停半祿閑住，瀚、珩各降三級致仕，杖茝、洪、翀等三人、銑等六人、彥徽等十二人於闕下，昭道、弘、乾元、垚逮未至，即南京闕下杖之，俱令為民。既而吏部擬降瀚為浙江布政司右參政，珩為兩淮都轉運鹽使司同知，俱致仕，報可。。此後起用為山西僉事，進副使。平定混天王等民變勢力，死於任上清·张廷玉等，《明史》（卷189）：“徐暹，歷城人。弘治十五年進士。武宗即位，擢南京工科給事中。正德改元，因災異上言七事，且請斥英國公張懋、尚書張昇等，撤諸添註內官，明正張瑜、劉文泰用藥失宜致悞先帝，及太監李興擅伐陵木，新寧伯譚佑、侍郎李鐩同事不舉之罪。帝下之所司。後起山西僉事，進副使。平巨盜混天王，民德之。卒於官。”。

 家族 
曾祖父徐仲實；祖父徐子忠；父徐貴，大使。前母史氏；母孫氏。具庆下。兄昇。弟旻。

参考文献

Category:弘治五年壬子科山東鄉試舉人
Category:南京工科給事中
Category:明朝山西按察司副使
Category:徐姓
Category:歷城人
Category:明朝山西按察司僉事